Държавен вестник, бр. 94, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  94
към обществената услуга, са определени про­
порционално на преките разходи за обществе­
ната услуга и за дейностите на „Напоителни 
системи“ – ЕАД, извън тази услуга.
(4) Размерът на компенсацията се изчислява 
в съответствие с чл. 5 от Решение 2012/21/
EC по следната формула:
К = НР + ПЧ,
където:
К е размерът на компенсацията в лева;
НР – нетни разходи за експлоатация и 
поддръжка на обектите за предпазване от 
вредното въздействие на водите, в лева;
ПЧ – печалба, в лева.
(5) Нетните разходи се определят по след­
ната формула:
НР = ПР + РР – П,
където:
ПР са всички преки разходи за експлоата­
ция и поддръжка на обектите за предпазване 
от вредното въздействие на водите, в лева, 
определени съгласно приложение № 5;
РР – разпределяеми разходи за дейностите 
по експлоатация и поддръжка на обектите 
за предпазване от вредното въздействие на 
водите, в лева, определени съгласно прило­
жение № 5;
П – приходи от дейностите по експлоатация 
и поддръжка на обектите за предпазване от 
вредното въздействие на водите, в т.ч. дарения 
и други средства, съгласно чл. 14, ал. 2 и 3, в 
лева, определени съгласно приложение № 5.
(6) Печалбата се определя по следната 
формула:
ПЧ = (ПР + РР – П) х НП,
където:
НП е норма на печалбата в проценти съ­
гласно ал. 1.
Чл. 20. (1) Средствата по Договора се 
предоставят авансово по график, утвърден от 
министъра на земеделието и храните, спрямо 
планираната годишна стойност, като се кори­
гира на тримесечие съобразно извършената 
работа от „Напоителни системи“ – ЕАД.
(2) Изравняването до реалните разходи, 
в т.ч. инвестиционните разходи, и реалните 
приходи се извършва към 31 декември на всяка 
бюджетна година при условията на § 4б от 
преходните и заключителните разпоредби на 
Закона за водите в сроковете за финансово 
приключване на съответната година и без 
да надвишава определения размер в чл. 2,  
параграф 1, буква „а“ от Решение 2012/21/
EC – 15 млн. евро.
(3) При условие че компенсацията, опре­
делена от Комисията, превишава получените 
авансови средства, то размерът на разликата 
се включва към разчетените авансови средства 
за следващата година.
(4) При превишение на получените авансо­
ви средства спрямо дължимата компенсация 
размерът на свръхкомпенсацията, ако не 
надвишава десет на сто от средната годишна 
компенсация, се пренася към следващата годи­
на и се приспада от сумата на компенсацията 
за следващата година.
(5) При условие че размерът на свръхком­
пенсацията надвишава 10 на сто от средната 
годишна компенсация, то тя се възстановява 
в бюджета на Министерството на земеделието 
и храните.
Г л а в а  ч е т в ъ р т а
КОНТРОЛ, ПРОЗРАЧНОСТ И СЪХРАНЕНИЕ
Чл. 21. (1) Контролът по изпълнение на 
дейностите се извършва от Министерството на 
земеделието и храните и от специализираните 
териториални администрации – областните 
дирекции „Земеделие“. Те контролират съот­
ветствието между планираните дейности и 
тяхното изпълнение на съответната терито­
рия по физически индикатори и заетост на 
персонала на „Напоителни системи“ – ЕАД, 
в съответствие с месечните и тримесечните 
отчети. При отчитане на необосновано зави­
шени разходи завишението не се възстановява 
на „Напоителни системи“ – ЕАД.
(2) Контролът от страна на областните ди­
рекции „Земеделие“ се извършва на етапите на:
1. възлагане на работите съгласно чл. 13, 
ал. 1, като се следи за ефективното разходване 
на средствата при възлагането им;
2. приемане на извършената работа въз 
основа на актове и месечни отчети съгласно 
чл. 16, като се контролира и ефикасността от 
реалното им разходване.
(3) Контролът от страна на Министерство­
то на земеделието и храните се извършва на 
етапите на:
1. планиране на необходимите средства за 
компенсиране на несправедливата финансова 
тежест от извършването на обществената 
услуга за защита от вредното въздействие на 
водите по чл. 10;
2. възлагане на работите съгласно чл. 11, 
ал. 1 и чл. 13, ал. 1, като се следи за ефективното 
разходване на средствата при възлагането им;
3. приемане на тримесечните и годишните 
отчети по чл. 17, ал. 1;
4. финансиране на дейностите съгласно 
чл. 20.
Чл. 22. С цел осигуряване на прозрачност 
Министерството на земеделието и храните 
публикува по подходящ начин информация 
относно предоставянето на средствата за из­
вършване на обществена услуга за защита от 
вредното въздействие на водите.
Чл. 23. Министерството на земеделието 
и храните и „Напоителни системи“ – ЕАД, 
съхраняват цялата информация, необходима за 
определяне на съвместимостта на предоставе­
ната компенсация, за срока на възлагането и 
най-малко за срок 10 години считано от края 
на срока на възлагане.